*Gullvase med blomster og papegøyer* (Louvre, Paris)
*Blomster, frukt og kunstgjenstander* (Musée Fabre, Montpellier)
**Jean-Baptiste Monnoyer**, kalt **Baptiste** (født 12. januar 1636 i Lille, død 20. februar 1699 i London), var en fransk-flamsk maler som spesialiserte seg innen blomstermalerier.

Liv og virke
------------

### Bakgrunn, utdannelse i Flandern

Jean-Baptiste Monnoyer ble født i Lille. Han studerte antagelig malerkunsten i Antwerpen der han ble inspirert av kunstnere som 
Jan Davidsz. de Heem og Hieronymus Galle.

### Virke i Paris

Han kom deretter til Paris hvor han kom inn i kretsen til Charles Le Brun, som han finner på verftene i Vaux-le-Vicomte.

Han kom til å dekorere flere kjente bygninger som Hôtel Lambert, Hôtel Lauzun i Anjou, Château de Saint-Cloud, Louvre, Trianon, menageriet i Versailles, Tuilleriene og Marly med flere.

I 1665 ble han medlem av Académie royale de peinture et de sculpture i 1665 og utnevnt til rådgiver der i 1679.

Han samarbeidet han tett med Gobelinfabrikken og også Beauvais-fabrikkene hvor han designet mønster for maskinelt framstilt billedvev.

### I London

Fra 1690 oppholdt seg i flere lange perioder i London hvor han blant annet dekorerte Montagu House (som dengang huset British Museum), Windsor Castle og Kensington Palace. Hans fremste patron i England var Ralph Montagu, hertug av Montagu. Jean-Baptiste Monnoyer døde i London i 1699.

Vurdering
---------

Monnoyers livlige og elegante bilder sto i en viss kontrast til den mer konservative stilen som var vanlig i Frankrike tidligere på sekstenhundretallet. Motivet er ofte flotte og variert fargede blomster i luksuriøse vaser, i bakgrunnen eller sidekantene har han ofte med utdrag av bildevev og noen ganger arkitektoniske elementer.

Blant dem han inspirerte var blant sønnene Antoine (død 1747) og Baptiste og hans svigersønn Blain de Fontenay. Antoine Monnoyer, kalt *Den unge Baptiste,* wvar blomstermaler. Baptiste, kjent som *Frere Baptiste,* dro til Roma og ble dominikanermunk og var også maler.

Referanser
----------

1. ↑   Artists of the World Online, AKL Online kunstner-ID 00117871[Hentet fra Wikidata]
2. 1 2   Monnoyer, Jean-Baptiste[Hentet fra Wikidata]
3. 1 2   Brockhaus Enzyklopädie, oppført som Jean Baptiste Monnoyer, Brockhaus Online-Enzyklopädie-id monnoyer-jean-baptiste, besøkt 9. oktober 2017[Hentet fra Wikidata]
4. 1 2   Social Networks and Archival Context, SNAC Ark-ID w6r79s3b, besøkt 9. oktober 2017[Hentet fra Wikidata]
5. ↑   rkd.nl, besøkt 15. oktober 2016[Hentet fra Wikidata]
6. ↑   Union List of Artist Names, ULAN 500121569, utgitt 24. juni 2020, besøkt 21. mai 2021[Hentet fra Wikidata]
7. ↑   det svenske Nasjonalmuséets kunstnerliste, utgitt 12. februar 2016[Hentet fra Wikidata]
8. ↑  Jean-Baptiste Monnoyer, Museo Thyssen-Bornemisza, hentet 28. oktober 2012
9. ↑  Adelheid M. Gealt: Painting of the Golden Age: A Biographical Dictionary of Seventeenth-Century European Painters s. 397 via Questia (abonnement)
10. ↑  Adelheid M. Gealt: Painting of the Golden Age: A Biographical Dictionary of Seventeenth-Century European Painters s. 397 via Questia (abonnement)
11. ↑  Jean-Baptiste Monnoyer, Museo Thyssen-Bornemisza, hentet 28. oktober 2012

Eksterne lenker
---------------

* (en) Jean-Baptiste Monnoyer – kategori av bilder, video eller lyd på Commons Rediger på Wikidata

* (en) Jean-Baptiste Monnoyer – galleri av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Brockhaus Enzyklopädie **·** Deutsche Biographie **·** Nationalencyklopedin **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** KulturNav
 |